Kyk: Emma huldig Van Gogh met eie weergawe van lied | Netwerk24
06 Julie 2020 11:27
Die Kaapstadse sanger Emma van Heyn gee nuwe betekenis aan die liedjie "Starry Starry Night" oor die kunstenaar Vincent van Gogh. Sy het in die psige van die kunstenaar gedelf vir haar vertolking en gee die ontstellende gedagtes en diepe hartseer in die siel van die kunstenaar weer, eerder as die bekende strelende uitvoering.
Die beelde op YouTube versterk haar perspektief van Don McLean se woorde en musiek – 'n gesig wat verskyn en verdwyn, meestal gehul in donkerte. Stefan Benade is die artistieke regisseur, Uys Visser het dit gemeng en Van Heyn het die produksie behartig.